section_heading: Igračka karijera
paragraph_text: Sezonu 2005./06. proveo je na posudbi u Sieni, a potom se vratio u Juve. Međutim, događa mu se ozljeda gležnja uzrokovana bakterijskom infekcijom zbog koje će pauzirati čitavu sezonu. Posjetio je niz svjetskih stručnjaka, te se nakon više od godinu dana uspio donekle oporaviti. Krajem lipnja potpisuje ugovor s matičnim Hajdukom na jednu godinu uz opciju produženja na još jednu, no, na debi čeka do kraja listopada kada nastupa protiv Zadra.